Familie, venner og bekendte tog lørdag afsked med entertainer, dj og radiovært Morten Lindberg, der bedst var kendt som Master Fatman.

Det gjorde de i Helligåndskirken midt i København, der var centrum for ceremonien. Afskeden var præget af den folkekære entertainers farverige og festlige personlighed.

Master Fatman blev mindet med sange og taler fra blandt andre kunstmaleren John Kørner.

Foto: Philip Davali/Ritzau Scanpix

Da den kirkelige ceremoni var færdig, blev kisten ført væk på en rustvognscykel med blomster. Inden da dansede sambapiger Master Fatman ud af kirken.

Foto: Philip Davali/Ritzau Scanpix Morten Lindbergs kiste blev danset ud af Helligaandskirken.

Morten Lindbergs kiste blev danset ud af Helligaandskirken. Foto: Philip Davali/Ritzau Scanpix

De tilstedeværende i kirken dannede herefter et optog, der gik via Strøget og Købmagergade til Dronning Louises Bro, hvor blomster fra kirken blev lagt.

Efterfølgende fandt et privat arrangement sted på Langelinje Pavillonen.

Foto: Philip Davali/Ritzau Scanpix Optoget stoppede på Dronning Louises Bro, hvor der bl.a. var fællessang.

Optoget stoppede på Dronning Louises Bro, hvor der bl.a. var fællessang. Foto: Philip Davali/Ritzau Scanpix

Urnen vil i løbet af foråret blive nedsat på Assistens Kirkegård på Nørrebro. Master Fatman døde 26. marts 2019. Han blev 53 år gammel.

Ritzau